**Acordarea sumelor prevăzute de art. I alin. (1) din Ordonanţa de urgenţă a Guvernului nr. 220/2020**

**Reglementări**  - Ordinul ANOFM nr. 2/2021 pentru aprobarea Procedurii de acordare a sumelor prevăzute de art. I alin. (1) din Ordonanţa de urgenţă a Guvernului nr. 220/2020 privind aplicarea unor măsuri de protecţie socială după 1 ianuarie 2021 în contextul răspândirii coronavirusului SARS-CoV-2, precum şi pentru modificarea unor acte normative

Pentru acordarea sumelor prevăzute de art. I alin. (1) din OUG nr. 220/2020, angajatorii depun prin mijloace electronice de transmitere la distanță, ca urmare a deținerii unui certificat calificat, eliberat în condițiile Legii [nr. 455/2001](https://lege5.ro/Gratuit/gm4tmnjuha/legea-nr-455-2001-privind-semnatura-electronica?d=2021-01-08) privind semnătura electronică, la agenția pentru ocuparea forței de muncă județeană, respectiv a municipiului București, în raza căreia aceștia își au sediul social, următoarele documente:

* cererea - anexa [nr. 2](https://lege5.ro/Gratuit/gm4tmojwgy3q/procedura-de-acordare-a-sumelor-prevazute-de-art-i-alin-1-din-ordonanta-de-urgenta-a-guvernului-nr-220-2020-privind-aplicarea-unor-masuri-de-protectie-sociala-dupa-1-ianuarie-2021-in-contextul-raspand?pid=330241141&d=2021-01-08#p-330241141) la procedură, semnată electronic de reprezentantul legal;
* declarația pe propria răspundere - anexa nr. 3 la procedură, semnată electronic de reprezentantul legal;
* convenția - anexa nr. 1 la procedură, semnată electronic de reprezentantul legal ;
* tabelul nominal - anexă la convenție, semnat la coloana 6 de angajat și electronic de reprezentantul legal;
* actele de identitate ale persoanelor încadrate în muncă, în copie certificată pentru conformitate cu originalul de către angajator;
* actele în baza cărora au fost încadrate în muncă persoanele din categoriile prevăzute de art. I [alin. (1)](https://lege5.ro/Gratuit/gm4tmnbzgyyq/ordonanta-de-urgenta-nr-220-2020-privind-aplicarea-unor-masuri-de-protectie-sociala-dupa-1-ianuarie-2021-in-contextul-raspandirii-coronavirusului-sars-cov-2-precum-si-pentru-modificarea-unor-acte-norm?pid=329968848&d=2021-01-08#p-329968848) din OUG nr. 220/2020, în copie certificată pentru conformitate cu originalul de către angajator;
* doar pentru cetățenii români cărora în anul 2020 le-au încetat raporturile de muncă cu angajatorii străini de pe teritoriul altor state, din motive neimputabile lor: actele în baza cărora au încetat raporturile de muncă, în copie certificată pentru conformitate cu originalul, însoțite de traducerea legalizată în limba română a acestora sau, după caz, documente care atestă încetarea raporturilor de muncă.

**Documentele pentru acordarea** sumelor prevăzute de art. I alin. (1) din OUG nr. 220/2020 se descarcă de pe site-ul [www.anofm.ro](http://www.anofm.ro), selectând din lista agențiilor: ▼ AJOFM Suceava, după care se alege tabul – **Comunicare / Materiale informative / Documente OUG nr. 220 – Acordare 50% din salariul angajatului / Detalii** și se transmit pe adresa de e-mail: [suceava@anofm.gov.ro](mailto:suceava@anofm.gov.ro)

Sumele prevăzute de art. I alin. (1) din OUG nr. 220/2020 - 50% din salariul angajatului, dar nu mai mult de 2.500 lei - se acordă angajatorilor lunar, **de la data încheierii convenției**, timp de 12 luni, proporțional cu timpul efectiv lucrat în luna respectivă de persoanele încadrate în muncă. Angajatorii pot solicita acordarea acestor sume **până la data de 01.09.2021*.***

***Actele lunare de plată se vor depune doar după comunicarea primită de la AJOFM Suceava cu privire la numărul și data aprobării convenției pe adresa de e-mail:*** [***convsv@gmail.com***](mailto:convsv@gmail.com)

**DOCUMENTELE LUNARE DE PLATĂ**

Pentru verificarea și acordarea sumelor lunare prevăzute de art. I [alin. (1)](https://lege5.ro/Gratuit/gm4tmnbzgyyq/ordonanta-de-urgenta-nr-220-2020-privind-aplicarea-unor-masuri-de-protectie-sociala-dupa-1-ianuarie-2021-in-contextul-raspandirii-coronavirusului-sars-cov-2-precum-si-pentru-modificarea-unor-acte-norm?pid=329968848&d=2021-01-08#p-329968848) din OUG nr. 220/2020, angajatorii depun până la data de 25 inclusiv a lunii următoare lunii pentru care solicită aceste sume, prin mijloace electronice de transmitere la distanță, ca urmare a deținerii unui certificat calificat, eliberat în condițiile Legii [nr. 455/2001](https://lege5.ro/Gratuit/gm4tmnjuha/legea-nr-455-2001-privind-semnatura-electronica?d=2021-01-08), la agenția pentru ocuparea forței de muncă județeană, respectiv a municipiului București, în raza cărora aceștia își au sediul social, următoarele documente:

* tabelul nominal - anexa [nr. 4](https://lege5.ro/Gratuit/gm4tmojwgy3q/procedura-de-acordare-a-sumelor-prevazute-de-art-i-alin-1-din-ordonanta-de-urgenta-a-guvernului-nr-220-2020-privind-aplicarea-unor-masuri-de-protectie-sociala-dupa-1-ianuarie-2021-in-contextul-raspand?pid=330241168&d=2021-01-08#p-330241168) la procedură, semnat electronic de reprezentantul legal;
* pontajul, în copie certificată de angajator pentru conformitate cu originalul;
* statul de plată semnat de salariați, extras, în copie certificată de angajator pentru conformitate cu originalul sau, în situația în care plata salariului se efectuează prin virament într-un cont bancar, statul de plată, extras, precum și ordinele de plată a salariului și extrasele de cont aferente, în copie certificată de angajator pentru conformitate cu originalul.